ECMAScript

ECMAScript (eller ES) er en programmeringsspråk-spesifikasjon som er standardisert av Ecma International i standardene ECMA-262 og ISO/IEC 16262. Spesifikasjonen var opprinnelig basert på JavaScript, men dette har nå snudd slik at JavaScript følger utviklingen i ECMAScript-standarden.

ECMAScript brukes vanligvis til klientside-skripting på World Wide Web, og i stadig større grad også til serverside-applikasjoner gjennom Node.js-plattformen. Blant andre implantasjoner av ECMAScript finnes JScript og ActionScript.

 Utgaver 

Det er publisert sju utgaver av ECMA-262. Sjuendeutgaven av standarden ble sluttført i juni 2016.

 Utgave Publikasjonsdato Endringer fra forrige utgave 1 juni 1997 Første utgave av standarden. 2 juni 1998 Redaksjonelle endringer for å justere ECMAScript-standarden med den internasjonale standarden ISO/IEC 16262. 3 desember 1999 Støtte for regulære uttrykk, bedre strenghåndtering, nye kontrolluttrykk, feilhåndtering med try/catch, bedre formatering av numeriske data. 4 (aldri publisert) Den fjerde utgaven av ECMAScript-standarden ble aldri ferdigstilt, på grunn av filosofiske uenigheter rundt kompleksiteten i språket. Mange av de foreslåtte tilleggene til standarden i fjerdeutgaven ble lagt døde for godt, men enkelte har senere kommet tilbake i senere utgaver. 5 desember 2009 La til «strict mode» ('use strict'), en delmengde av språket der man har utelatt mange språk-konstruksjoner som ofte leder til feil. Femte utgave oppklarer også en del uklarheter i tredje utgave, og tok enkelte elementer fra ikke-standard-implementasjoner inn i den offisielle standarden. Det ble også lagt til støtte for getter- og setter-metoder, støtte for JSON i standardbiblioteket, og forbedret støtte for reflection. 5.1 juni 2011 Utgaven med betegnelse 5.1 sørget for å tilpasse ECMAScript i samsvar med tredje utgave av den internasjonale standarden ISO/IEC 16262:2011. 6 juni 2015 Sjette utgave var opprinnelig kjent som ECMAScript 6 (ES6), men fikk senere navnet ECMAScript 2015 (ES2015). Dette var en større reform av standarden, med støtte for konstruksjoner som forenkler større og mer komplekse applikasjoner skrevet i ECMAScript. Her kom det støtte for klasser og moduler, samt blant annet iteratorer og for/of-løkker. Det kom også støtte for «fat arrow»-funksjoner, typesjekking i arrayer, og støtte for asynkron programmering igjennom promises. 7 juni 2016 Den sjuende utgaven, også kjent som ECMAScript 2016, fortsetter reformen som ble påbegynt med ECMAScript 2015. Her kom en ny **-operator for eksponentialuttrykk og metoden Array.prototype.includes. Med ECMAScript 2016 fikk man også en ny prosess der man lanserer en ny utgave av standarden mye oftere (én gang i året), og kun tar med nye ting hvis det finnes to faktiske implementasjoner av forslaget ute i industrien. 8  En liste med tillegg som er forventet å bli en del av standarden i 2017 vedlikeholdes av Ecma Internationals tekniske komité 39 på GitHub. Her finnes blant annet async function/await.

 Referanser 

Kategori:Programmeringsspråk